กองทุนตราสารหนี้ธนชาต6เดือนจ่าย 3.30%
บลจ.ธนชาต ออกกองทุนตราสารหนี้ลงทุนประมาณ 6 เดือน ผลตอบแทนประมาณ 3.30% ต่อปี
24 เม.ย. 2555

บลจ.ธนชาต ออกกองทุนตราสารหนี้ลงทุนประมาณ 6 เดือน ผลตอบแทนประมาณ 3.30% ต่อปี 
นายสุรธีร์ กิตติวรวงศ์  ผู้ช่วยกรรมการผู้จัดการ บริษัทหลักทรัพย์จัดการกองทุน (บลจ.) ธนชาต กล่าวว่า บริษัทเสนอขายกองทุนตราสารหนี้กองทุนเปิดธนชาต Fixed Income15 (TFixedIncome15) ระยะเวลาลงทุนประมาณ 6 เดือน  ผลตอบแทนประมาณ 3.30% ต่อปี เสนอขายครั้งเดียววันที่ 24-30 เม.ย.2555    
กองทุนจะลงทุนในเงินฝากสกุลเงิน Arab Emirates Dirham ธนาคาร Union National Bank ประมาณ 20% เงินฝากสกุลเงิน Arab Emirates Dirham ธนาคาร Abu Dhabi Commercial Bank ประมาณ 20% ลงทุนในตราสารหนี้ระยะสั้นที่ออกโดย Banco do Brazil / Banco Itau BBA S.A. ประมาณ 20% ลงทุนในตราสารหนี้ระยะสั้นที่ออกโดย บริษัท เอเชี่ยนพร็อพเพอร์ตี้  บริษัท อยุธยา แคปปิตอล ออโต้ ลีส ประมาณ 15.90% ลงทุนในตราสารหนี้ระยะสั้นที่ออกโดยธนาคารกรุงไทยและธนาคารเกียรตินาคิน ประมาณ 24.00% และลงทุนในเงินฝากธนาคารพาณิชย์ในประเทศ ประมาณ 0.10% อายุประมาณ 6 เดือน